**If You Had My Love** (בעברית: **אם הייתה לך את אהבתי**) הוא סינגל שהקליטה הזמרת והשחקנית ג'ניפר לופז. השיר יצא לאור כסינגל הראשון מתוך אלבום הבכורה שלה, *On the 6*, ב-4 במאי 1999. הוא נכתב על ידי רודני ג'רקינס, לה-שון דניאלס וקורי רוני והופק על ידי רודני ג'רקינס. גם מייקל ג'קסון גילה עניין בשיר אך הוא הרגיש שהוא מתאים יותר לאישה ולא לגבר. השיר הוא שיר מיד-טמפו פופ ו-R&B שמכיל השפעות ממוזיקה לטינית והיפ-הופ. מבחינה לירית השיר מדבר על תחילתה של מערכת יחסים בו לופז מתעמתת עם בן זוגה לגבי הכללים שבקשר שלהם. נכון להיום מכירות השיר עומדות על 5 מיליון עותקים מה שהופך אותו לאחד מהשירים הנמכרים ביותר בכל הזמנים.

עם יציאתו זכה השיר להצלחה עולמית, כאשר כבש את צמרת מצעד הבילבורד הוט 100, ועשרות צמרות מצעדים נוספות. השיר זכה לביקורות חיוביות ונחשב עד היום לאחד משיריה הטובים ביותר. כבר עם יציאתו הוא זכה לתשומת לב רבה ולהצלחה רבה בעולם. בארצות הברית הצלחתו הייתה גדולה במיוחד כאשר שהה במשך 5 שבועות בראש מצעד הפזמונים שבארצות הברית. הוא הפך לאחד מהשירים הנמכרים ביותר של 1999 כאשר מכר 1.2 מיליון עותקים בארצות הברית בלבד. בנוסף לכך, הוא זכה להצלחה רבה גם באוסטרליה, קנדה, דנמרק, פינלנד, ניו זילנד וספרד. הצלחתו הייתה להפתעת המבקרים שכן אף אחד לפניה לא הצליח לשלב קריירת משחק ושירה מצליחות בו זמנית. הצלחתה גם תרמה להצלחתם של אמנים לטינים אחרים בצפון אמריקה.

הקליפ לשיר בוים על ידי פול האנטר ובו רואים את לופז בתוך חדר ובו אנשים שונים מציצים עליה דרך המחשב ונותנים לה פקודות. הקליפ זכה להמון שידורים ב-MTV, ונחשב לפריצת דרך בתחום הקליפים, עד כדי כך, שהוא הושווה לקליפים של מדונה וג'נט ג'קסון. הקליפ היה מועמד ל-4 פרסי הווידאו קליפים של MTV, ו-5 פרסי המוזיקה של בילבורד. על מנת לקדם את השיר ביצעה אותו לופז בטקס *VH1/Vogue Fashion*, ובמשך הקריירה שלו ביצעה אותו בהופעות נוספות שלה.

רקע
---

בשנת 1997 לופז שיחקה בסרט אוטוביוגרפי, את הזמרת המקסיקנית סלינה והעבודה שלה על הסרט עוררה בה את הרצון לפנות גם לכיוון מוזיקלי בקריירה שלה. לופז טענה כי הייתה לה מאז ומתמיד תשוקה לרקוד ולשיר והסרט עורר בה את התשוקה הזו. הסרט גם דחף את לופז להתחבר חזרה לשורשים הלטיניים שלה מה שגרם לה להתחיל להקליט שירים בספרדית. המנהלת האישית שלה שלחה הקלטה שלה שרה לחברת התקליטים סוני מיוזיק, שם ראש החברה טומי מוטולה, הציע לה לשיר באנגלית ובכך היא החלה להקליט את אלבום הבכורה שלה On the 6. הקלטת האלבום הייתה כרוכה בסיכון עקב ניסיונות כושלים של שחקנים אחרים לשלב את קריירת המשחק שלהם עם מוזיקה, אך לבסוף המהלך יצא לפועל ולופז הוציאה את שיר הבכורה שלה "If You Had My Love". במקור, לופז רצתה כי השיר "Feelin' So Good" ייצא כסינגל הראשון אך מסיבות לא ידועות ההחלטה לא יצאה לפועל. השיר נכתב על ידי רודני ג'רקינס, לה-שון דניאלס וקורי רוני, הופק על ידי רודני ג'רקינס, הונדס על ידי פרנקלין גרנט ורוב ווילאמס, והוקלטו לו קולות רקע על ידי שאונית הארל וג'ניפר קאר.

במקור, השיר היה מיועד למייקל ג'קסון אך הוא דחה את ההצעה מכיוון שהוא הרגיש שהשיר מתאים יותר לאישה מאשר לגבר. קורי רוני שהיה אחד מהכותבים והמפיקים של אלבום הבכורה של לופז הציע את השיר לג'קסון אך הוא קיווה שהוא לא יסכים ודווקא שלופז תיקח אותו. לאחר מכן רוני ולה-שון דניאלס השיר השלימו את כתיבת השיר ונתנו אותו ללופז. אם כי עיתונאי בשם דמיאן שילדס טען שלופז התחילה להקליט את השיר עוד בשנת 1998 לפני שהוא הוצע לג'קסון, אך השיר הגיע גם לאוזניו של ג'קסון שרצה את השיר בעצמו וכותביי השיר לא רצו להתווכח עם ג'קסון אם הוא יקבל את השיר או לא והעדיפו לוותר לו אם ירצה את השיר, אך ג'קסון החליט לבסוף לוותר על השיר באמונה שהוא מתאים יותר לאישה מאשר לגבר.

עם יציאת השיר הוא עורר מחלוקת מכיוון שרודני ג'רקינס אחד מכותביי השיר כתב שיר כמעט זהה עבור הזמרת שנטה מור. מור טענה כי השיר שלה "If I Gave Love" נכתב מחדש עם אותו עיבוד לבקשתו של שון קומבס שהיה אחד ממפיקי אלבום הבכורה של לופז. לטענתה של מור קומבס שמע את השיר שלה ואמר שהוא רוצה אותו, ג'רקינס טען כי השיר כבר מיועד לה ושזה מאוחר מדי אך ג'רקינס הסכים לכתוב עבור קומבס שיר דומה.

הרכב מוזיקלי
------------

השיר הוא שיר מיד-טמפו פופ ו-R&B באורך של 4:25 דקות אשר מכיל אלמנטים של סלסלה והיפ-הופ. השיר נכתב על ידי רודני ג'רקינס, לה-שון דניאלס וקורי רוני והופק על ידי רודני ג'רקינס. השיר נכתב בסולם בי-מינור בקצב של 94 ביטים לדקה. מבחינת מכשור, נעשה שימוש בשיר בפסנתר וגיטרה. מבחינה ווקאלית, קולה של לופז בשיר משתרע מתו A3 לתו E5 (מתווים נמוכים לתווים גבוהים).

מבחינה לירית, השיר בנוי בצורה של שיחה בה לופז מתעממת עם בן זוגה על מספר כללי יסוד לפני שהם יוכלו להיות ביחד. בספרה True Love, שיצא בשנת 2014, לופז הסבירה כי המילים של השיר מתייחסות להתחלה של מערכת יחסים ותיאום ציפיות בין בני הזוג שמלווה גם בחששות. הבתים בשיר עוסקים בניסיון לקבוע את הכללים של מערכת היחסים בעוד הפזמון מביע את החששות המלוות בכך.

הצלחה
-----

עם יציאתו, השיר זכה לתשומת לב מיוחדת מהרדיו. השיר הגיע בבכורה למקום ה-72 בארצות הברית, ושבוע לאחר מכן השיר עלה למקום ה-64. בשבוע השלישי השיר מכר 66 אלף עותקים ובכך הגיע למקום החמישי במצעד המכירות והגיע גם לעשירייה הפותחת במצעד שירי ה-R&B וההיפ-הופ. עם עלייה של 16.7 אחוז בהשמעות ברדיו הוא גם עלה למקום השמיני במצעד הרשמי של המדינה. בשבוע הרביעי הוא מכר 120 אלף עותקים (עלייה של 80% במכירות) ובכך הגיע למקום הראשון במצעד המכירות ולמקום השני במצעד הרשמי של המדינה ובכך הפך לשיר המצליח ביותר באותו שבוע בשקלול של מכירות והשמעות ברדיו.

ביוני באותה השנה, השיר הגיע למקום הראשון במדינה עם עלייה של 30% נוספים במכירות וקהל של 5.6 מיליון מאזינים ברדיו. השיר הדיח מהמקום הראשון את השיר "Livin' La Vida Loca" של ריקי מרטין ובכך זו הייתה הפעם הראשונה שאמן לטיני הדיח אמן לטיני אחר מהמקום הראשון במצעד מאז מרץ 1991, שם הדיחה גלוריה אסטפן את טימי ט מצמרת המצעד, עם שירה, "Coming Out of the Dark". בנוסף לכך, לופז הגיעה למקום הראשון עם סינגל הבכורה שלה הישג שבזמנו נחשב לא נפוץ. בשבוע השישי ליציאתו השיר מכר 170,500 עותקים נוספים ובכך השיר הפך לשיר השני בהיסטוריית המדינה אשר שהה במקום הראשון וזכה בתואר "Greatest Gainer", תואר אשר התייחס לשירים שזכו להצלחה גדולה במיוחד בתחום המכירות והרדיו בו זמנית. בנוסף הוא שבר שיא בכך שהגיע למקום הראשון בו זמנית גם במצעד הכללי של המדינה, גם במצעד המכירות וגם במצעד ה-R&B.

השיר שהה בסך הכל 5 שבועות במקום הראשון ובכך השווה עם השיר "Genie in a Bottle" של הזמרת כריסטינה אגילרה בתור השיר ששהה הכי הרבה שבועות במקום הראשון במהלך הקיץ של אותה שנה. ברדיו הוא זכה להצלחה ענקית בכך שהצליח לצבור 84.2 מיליון מאזינים. הוא נשאר בעשירייה הפותחת במצעד במשך כ-3 חודשים עד ספטמבר אותה שנה. בנוסף לכך, הוא גם הגיע בשיאו למקום ה-2 במצעד שירי הפופ, למקום השישי במצעד שירי ה-R&B וההיפ-הופ ולמקום ה-5 במצעד שירי הדאנס. הוא מכר 1.2 מיליון עותקים במדינה ובכך הגיע למעמד פלטינה וגם דורג במקום ה-6 ברשימת השירים הנמכרים ביותר במדינה באותה שנה ואף דורג כלהיט הקיץ השני המצליח ביותר לאותה שנה, כשיר ה-12 המצליח ביותר באותה שנה וכהשיר ה-46 המצליח ביותר בשנות ה-90.

מחוץ לארצות הברית השיר גם זכה להצלחה רבה. בבריטניה הוא הגיע בשיאו למקום ה-4 שם גם הופיע בשבוע הראשון שלו במצעד עם מכירות של 77 אלף עותקים באותו שבוע. נכון לשנת 2016 השיר מכר במדינה 366 אלף עותקים במדינה. גם באוסטרליה השיר הצליח להגיע למקום הראשון ואף גם שם הגיע למעמד פלטינה עם מכירות של 70 אלף עותקים, ואף גם הצליח להגיע למקום הראשון בניו זילנד, קנדה, הולנד, ופינלנד. בצרפת השיר הצליח להגיע למקום ה-4 עם מכירות של 100 אלף עותקים (מעמד זהב). גם בשווייץ וניו זילנד השיר הצליח להגיע למעמד זהב ואילו בגרמניה ובבלגיה השיר הצליח להגיע גם כן לעמד פלטינה. נכון להיום מכירות השיר עומדות על 5 מיליון עותקים מה שהופך אותו לאחד מהשירים הנמכרים ביותר בכל הזמנים.

קליפ
----

### הפקה

הקליפ לשיר בוים על ידי פול האנטר והנושא שלו היה מציצנות באינטרנט כאשר מגוון של אנשים צופים בלופז דרך האינטרנט במהלך החיים האינטימיים שלה. הקליפ נחשף לראשונה בתוכנית TRL של MTV ב-17 במאי 1999 וכמה ימים לאחר מכן הועלה באתר האינטרנט הרשמי שלה ובשירותים אינטרנטיים אחרים. במאי הקליפ פול האנטר הוא זה שחשב על כך שהקליפ יעסוק בנושא המציצנות בעוד שון קומבס חשב על הרעיון של אתר האינטרנט בו הקהל מציץ על לופז ובכך התגבש הרעיון של הקליפ. לופז עצמה גם הייתה שותפה להכנת הקליפ ביחד עם המנהל האישי שלה. בקליפ הופיע השחקן אדם רודריגז חברה של לופז אשר לופז הציע לו להשתתף בקליפ. על כך אמר רודריגז: "היא הציעה לי להשתתף בקליפ בתור טובה כחבר שלה ואמרתי לעצמי למה לא ואז השיר זכה להצלחה ענקית ושמחתי שלקחתי חלק בדבר הזה." לצילומי הקליפ לבשה לופז בגדים לבנים, שרשרת זהב ושמלת מיני, באחת מהסצנות האחרות שבקליפ.

### מהלך הקליפ

הקליפ מתחיל בחדר חשוך בו רודריגז מחפש במחשב את השם "ג'ניפר לופז" ומגיע לאתר שלה, שם הוא רואה אותה מתועדת על ידי מצלמות בביתה. מאוחר יותר מתגלה כי ניתן לראות אותה במקומות נוספים למשל במטבח שלה, בסלון וכולי. לופז מודעת היטב לצופים שמביטים בה בכך שהיא מנופפת למצלמה לפני שהשיר מתחיל. בהמשך הקליפ מתגלה שאותו איש שצפה בלופז לא לבד ועל לופז מסתכלים עוד אנשים מסוגים שונים בין היתר גם ילדה קטנה, וצופים בה גם דרך הטלוויזיה. הצופים יכולים לבחור בכל פעם איפה הם רוצים לראות את לופז, למשל באחת מן הסצנות, אחד מהצופים לוחץ על כפתור שרשום עליו אמבטיה והוא רואה את לופז משתקפת במראה של האמבטיה שלה.

בהמשך, מתגלה כי גם יש אופציה נוספת בה ניתן לראות את לופז רוקדת ריקודים בסגנונות מוזיקה שונים לבחירה. רודריגז אשר מתעניין בלופז מינית מתקרב עם המצלמה לכיוון הישבן שלה ולאחר מכן גם מציץ עליה במקלחת. לאחר מכן, ניתן לראות כי האנשים שצופים בלופז מרותקים אליה וכלל לא מעניין אותם מה קורה מסביבם, למשל זוג מכונאים אשר לא שם לב שהמכונית שלהם עולה באש. בגרסה המקורית של הקליפ היו אמורים לראות את רודריגז עם ידו השמאלית מתחת לחולצתו, בעוד הוא מוצץ את אצבעות ידו הימנית אך חלק זה ירד בעריכה.

### ביקורות

לאחר שחרור הקליפ הוא נוגן רבות בערוץ MTV. בילבורד כינו אותו כ-"לוהט" ו-"מעורר פנטזיות", ומגזין "וויב" כינה אותו לימים כאחד מהקליפים הטובים ביותר שלה. ב-2015 BET כתבו כי: "אנחנו לא חושבים שמישהו יכול לשכוח את הריקוד השובב של ג'ניפר מקליפ הבכורה שלה". על פי נילסן באוגוסט 1999 הקליפ הפך לקליפ שנוגן הכי הרבה פעמים בערוץ VH1. באוגוסט אותה שנה כתב של בילבורד כתב כי הוא רואה בקליפ כבעל השפעה בין לאומית: "לופז לא נמצאת רחוק מדי מאחורי ריקי מרטין כמובילה של המוזיקה הלטינית באסיה, בעקבות הקליפ של השיר, לופז זינקה מנקודת האפס למעמד של כוכבת-על בשווקים מגוונים כמו הפיליפינים והודו". ג'ף סלאמוטו כתב של ערוץ V סבר כי לופז היוותה קרש קפיצה להצלחה של אמנים בין לאומיים, הוא טען כי: "עד עכשיו אלו היו רק ג'נט ג'קסון ומדונה". כתוצאה מכך ערוץ V הוביל קמפיין בן חודש מסביב לשחרור של אלבום הבכורה שלה בו השיר נוגן כל יום במשך 6 פעמים ביום, רעיון אשר נלקח משמו של אלבום הבכורה שלה, On the 6. בשנת 2014 הכתבת כריסטינה לי מאידולטור תיארה את הקליפ כ-"ג'ניפר הקלאסית" ואמרה "הדרך שבה ג'ניפר נעצה מבט במצלמה זה היה חסר מאמץ רגע אחד היא הייתה קשוחה, עם מבטה הקשה ועם המילים העקשניות שלה. אבל אז היא מחליקה את ירכיה ומגניבה חיוך מזדמן מעבר לכתפה, היא הייתה דיווה וגם עממית".

ניין קום או, כינו את הקליפ כ"מצמרר", המגזין "קומפלקס" כינה אותו "כאחד מהרגעים הגדולים ביותר בהיסטורית הטכנולוגיה של הקליפים". ליסה נאקאמורה ניתחה את הקליפ בספרה "Digitizing Race: Visual Cultures of the Internet" וציינה כי: "הוא מכניס ספין חדש על המיקום הנשי המסורתי כמושא המבט שבו לופז מציגה את עצמה כמטרה של אינטראקטיביות". היא הוסיפה לאחר מכן: "בסרטון זה יש לנו גישה אל הגוף של הכוכבת דרך המוח של הצופה, אנו רואים אותה כפי שהיא רואה אותה, באמצעות שימוש בממשק. פילוג זה מייצג דיכוטומיה פרדיגמטית בתאוריה מגדר: הגוף הוא של אישה לטינית, אישה בעלת צבע כהה, ואת הנפש שהיא של אדם לבן". הסופרים הנרי קיזור ת'ורסתן וובנה כתבו בספרם "Rewind, Play, Fast Forward: The Past, Present and Future of the Music Video" על הקליפ: "הרעיון של נוכחות מקוונת של כוכב מוזיקלי נברא ודומיין בקליפ הזה בו הזמרת הוצגה כסוג של "שבויה", נראה שהיא מוגבלת לסדרה של חדרים לבנים, קליניים, שבהם הכל נמצא תחת תצפית". המחברים ציינו גם כי הסרט הביע את "המציאות כפי שניתן לראות" באמצעות תופעת יוטיוב. ג'סטין מאיירס אחד המנהלים של מצעד השירים הבריטי הרשמי טען כי הקליפ שואב השראה מהמציאות הטלוויזיונית ואמר כי לקליפ הייתה השפעה על התוכנית האח הגדול.

הופעות חיות
-----------

לופז מבצעת את השיר במהלך סיבוב ההופעות Dance Again World Tour ב-2012.
לופז ביצעה את השיר בטקס פרסי הבלוקבסטר החמישי ב-26 ביוני 1999. בנוסף היא גם הופיעה עם גרסת רמיקס של השיר בטקס פרסי האופנה של ווג ו-VH1 בדצמבר אותה שנה, שם היא גם זכתה בפרס האמנית הנשית האופנתית ביותר. בספטמבר 2001 היא הופיעה שוב עם השיר בפוארטו ריקו במסגרת סדרת הופעות שלה שם.

ב-2007 ביצעה שוב את השיר במסגרת סיבוב ההופעות המשותף עם בעלה לשעבר מארק אנתוני. באוקטובר 2011, ביצעה את השיר שוב במסגרת הופעה שלה במלון מוהגאן סאן בגרסה אקוסטית. בשנת 2012, כאשר יצאה לופז לסיבוב ההופעות הבינלאומי הראשון שלה "Dance Again World Tour", שם שוב ביצעה את השיר בגרסה אקוסטית הופעה אותה תיארה כ"הרגע האינטימי האמיתי הראשון של המופע". במהלך הופעה שלה לרגל המונדיאל של 2014 בדובאי ביצעה מאשאפ של השיר ביחד עם השיר "Girls".

החל משנת 2016 יצאה לסדרה של הופעות במלון פלאנט הוליווד שבלאס וגאס, שם כללה ברשימת השירים את השיר כהשיר הראשון של המופע ושולב מאוחרי יותר בקטע סטרפטיז של המופע.

השפעה
-----

לופז בביצוע לשיר במהלך סיבוב ההופעות Dance Again World Tour.
ההצלחה של השיר סימנה את תחילתו של הצלחת האמנים הלטינים בארצות הברית, עם הצלחתו של ריקי מרטין. אם כי חלק טענו שלופז ניסתה לרכב על גל הפופולריות הגוברת של המוזיקה הלטינית בארצות הברית. גם בקנדה הצלחתם של לופז ומרטין העלתה את הפופולריות סביב המוזיקה הלטינית במדינה והיווה כתשתית לאמנים לטיניים אחרים כמו מארק אנתוני להצליח במדינה.

מאוחר יותר, בשנת 2017, סימפל דרייק את השיר, והוציא אותו מחדש בשם "Teenage Fever". השיר נכלל באלבומו, More Life.

פרסים
-----

בטקס פרסי הבילבורד שהתקיים בשנת 1999, זכה הקליפ של השיר בפרס בקטגוריית - "קליפ הפופ הטוב ביותר". בנוסף לכך, באותה השנה הוא זכה ב-2 פרסים נוספים בטקס דומה של טקס פרסי הבילבורד, "Billboard Music Video Awards" בקטגוריות - "הקליפ הטוב ביותר לאמן חדש" וב-"פרס החזון המקסימלי".

בנוסף, בטקס פרסי הנוער השיר זכה בפרס "השיר הטוב ביותר של הקיץ". בטקס פרסי הווידאו-קליפים של MTV, שהתקיים באותה השנהף הקליפ היה מועמד ל-4 פרסים: "הקליפ הנשי הטוב ביותר", "קליפ הדאנס הטוב ביותר", "קליפ הפופ הטוב ביותר" וה-"הקליפ הטוב ביותר לאמן חדש" אך לא זכה באף אחד מהם. בשנה לאחר מכן הוא זכה בפרס ALAM "להופעה יוצאת מן הכלל בקליפ".

ביקורות
-------

השיר זכה לביקורות חיוביות על ידי מבקרי המוזיקה. NME ציינו כי "לופז באמת באה לתת את הקטע שלה". צ'אק טיילור מבילבורד דיבר בחיוב על הפקת השיר, וכינה אותו "עכשווי ועצבני, היישר לנתיב של פיית' אוונס אך ציין כי השיר דומה לשיר "The Boy Is Mine" של הזמרות ברנדי נורווד ומוניקה שאותו גם כתב רודני ג'רקינס. בנוסף כתב "נראה שללופז יש שליטה על האלמנט החשוב ביותר-קולה אם כי, המנגינה הקולית של השיר הזה מחזיקה בחוזקה בקצה צר מאוד... לופז אולי תזכיר את ונסה ויליאמס בצד הפאנקי שלה. בכל המקרה הסקרנות לבדה תניע את השיר על גל הפופ וה-R&B, ובנקודה זו, הפזמון, יחד עם הקליפ המשכנע ללא ספק, צריכים לקחת את השיר הזה רחוק הרבה יותר". הת'ר פארס מ-"Allmusic" אמרה כי "השיר עולה בקנה אחד עם אישיותה הציבורית של לופז". אהרון ביירל מ-"DVD Talk" שיבח את השיר וכינה אותו כ"קליט" וכתב שהוא "מציג את סגנון הזמרת היטב".

בת' ג'ונסון מ-"Entertainment Weekly" אמרה כי לשיר יש "גרוב סקסי". בנוסף היא ציינה בהקשר חיובי כי "לאור ההיסטוריה של כוכבי קולנוע עם מוזיקה מה כבר היה אפשר לצפות מהשחקנית הזאת?". אליזה גרנדר מ-"Los Angeles Times" תיארה את השיר כ"שיר היפ-הופ אקזוטי". כתב המגזין "Vibe" דרים המפטון כינה את השיר כ"מתוק" ו"אופטימי", אך העיר על שירה "חזקה" של לופז. בריאן מק'קולום מ"רומא ניוז" קרא לשיר אחד השירים "המדבקים" של השנה. איימי סקיארטו מ-PopCrush שיבחה את השיר וקראה לו "חלקלק" ו"בטוח" "ושהוא הגדיר אותה לא רק כשחקנית. קולה עשוי להיות דק אבל היא יודעת להתמודד עם המגבלות הקוליות שלה. שילוב של סינת'פופ, פופ, מיד-טמפו, R&B עכשווי... שילוב של כל אלה הופכים את השיר הזה ל-ללא רבב". כתב של ה-"International Business Times" כינה את השיר כ"ידידותי לרדיו".

מייקל קראג מ-BBC כינה את השירה של לופז כ"תמימה". בת ג'ונסון מ-"Entertainment Weekly" כינתה את השיר כ"שיר פאנק איטי". בילבורד כינו את יציאת השיר "כסערה לאחר חודשים של רעמים". וכי לופז היא מעתה והלאה "מוסכמת לכוכבת פופ". העיתון "The New York Daily News" ציין כי בזכות השיר "העולם יודע שג'יי לו היא משהו מיוחד. בעוד שהיא השיגה את מעמדה כשחקנית לופז היא עכשיו שם שמוכר בכל בית". רולינג סטון כינו את השיר "כתחילת האימפריה התקשורתית של לופז". כתבת העיתון "Dazed" קאט ג'ורג סבורה כי לופז "היא פמיניסטית סלבריטאית, כאשר השיר הגדיר אותה ככזאת, בעקבות כך שמעביר מסר תמציתי ותובעני על נשיות". ג'ניפר צ'ארלס מ-"KSZR" ציינה כי היו לה הרבה ספקות לפני שלופז הפכה לזמרת אך הספקות שלה נעלמו עם יציאת השיר. ביל לאמב מ-About.com music דירג אותו אחד מהשירים הטובים ביותר שלה: "התחושה האלגנטית המושרשת בשיר". גם מאזיני AOL בחרו בשיר כהשיר הטוב ביותר שלה.

סטייסי לאמבה מ-VH1 דירגה את השיר בתור הסינגל החמישי הטוב ביותר של לופז, כאשר כתבה: "שיר הבכורה של לופז צייר את כל מה שהיה פופולרי ב-1999. היא התמזגה יחד עם הסינטיזים שנעשו פופולריים על ידי TLC, והדגישה את ההתלקחות הלטינית שהרוויחה על ידי ריקי מרטין והגיעה לארוז עם ההוקרה של המיניות שלה. שיר הפופ הזה עשה את מה שהוא היה צריך לעשות, הגיע למקום הראשון במצעד בילבורד הוט 100 הוכיח שהיא כאן". ג'ורדן ליפסיץ ממגזין "Bustle" כינתה אותו "כאחד מהשירים שמגדירים את הקיץ" "והוסיפה כי השיר הוא מסוג השירים שנתרגל לשמוע הרבה ברוטינה שלנו". מגזין רולינג סטון אף כלל אותו ברשימת "20 שירי הקיץ הטובים ביותר של שנות ה-90". לואיס קורנר מ-"Digital Spy" תיאר את השיר "כשיר R&B קלאסי" ו"תזכורת מוצקה של הטבע הרומנטית העצמית שלה אבל חסרת התקווה, אשר נראה שמשקפים את החיים האישיים הצבעוניים שלה."

ג'רום ג'וזף מ-Los Angeles Times נתן ביקורת פחות חיובית לשיר וטען שהוא נשמע כמו שיר דחוי של ברנדי נורווד או מוניקה וכינה אותה כחיקוי של פאולה עבדול. רוג'ר קאטלין מ-Hartford Courant כתב ש"השיר הוא שיר R&B שנשמע כמו אחד או יותר משירים אחרים שכל אחד יכול לשיר אותם". אך ציין כי בכל זאת יש לו "קצת כישרון לטיני". סקוט איווסלד מ-"Deseret News" ציין כי השירה של לופז "מתחזה" אך "דקה" "ושהיא מוצאת את סגנון השירה המתאים לה".

קרדיטים
-------

* צ'אק ביילי – עוזר מהנדס
* בריאן קליצ'יה – עוזר מהנדס
* לארי גולד – נגינה
* לה-שון דניאלס – כתיבה
* פרנקלין גרנט – מהנדס
* שוניטה הארל – קולות רקע
* פרד ג'רקינס השלישי – כותב
* רודני ג'רקינס – מפיק, כותב
* ג'ניפר קאר – קולות רקע
* ביל מאקינה – תכנות
* גלן מרשה – ארגון מחרוזות
* טוני מזראטי – ערבול
* קורי רוני – כותב
* רוב ויליאמס – נגינה, עוזר מהנדס

מיקומי שיא
----------

| 
‏‏‏  **מצעדים ודירוגים (1999)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 13 |
|  אוסטרליה | מצעד הסינגלים האוסטרלי | 1 |
|  איטליה | מצעד הסינגלים האיטלקי | 2 |
|  אירלנד | מצעד הסינגלים האירי | 4 |
|  ארצות הברית | בילבורד הוט 100 | 1 |
| מצעד 40 שירי המיינסטרים | 2 |
| מצעד שירי הקצב | 1 |
| מצעד השירים הטרופיים | 9 |
|  בריטניה | מצעד הסינגלים הבריטי | 4 |
| מצעד שירי ה-R&B | 2 |
|  גרמניה | GfK – טופ 100 | 5 |
|  דנמרק | היטליסטן | 1 |
|  הולנד | מצעד 40 הסינגלים ההולנדיים | 1 |
| מצעד 100 הסינגלים ההולנדיים | 2 |
|  ולוניה | אולטראטופ 40 | 3 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 7 |
|  סקוטלנד | מצעד הסינגלים הסקוטי | 5 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 9 |
|  צרפת | SNEP | 4 |
|  קנדה | קנדה הוט 100 | 1 |
|  שוודיה | סוורייטופליסטן | 9 |
|  שווייץ | המצעד השווייצרי | 5 |

| 
‏‏‏  **מצעדי סוף שנה (1999)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 16 |
|  איטליה | מצעד הסינגלים האיטלקי | 22 |
|  ארצות הברית | בילבורד הוט 100 | 12 |
|  גרמניה | GfK – טופ 100 | 39 |
|  ולוניה | אולטראטופ 40 | 20 |
|  ישראל | מדיה פורסט ישראל | – |
| גלגלצ | 19 |
|  ניו זילנד | המצעד הניו זילנדי הרשמי | 37 |
|  פלנדריה | אולטראטופ 50 | 73 |
|  קנדה | קנדה הוט 100 | 10 |
|  שוודיה | סוורייטופליסטן | 54 |
|  שווייץ | המצעד השווייצרי | 15 |

| 
‏‏‏  **מצעדי עשור (1990-99)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 46 |

| 
‏‏‏  **מצעדי כל הזמנים** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 641 |
|  שווייץ | המצעד השווייצרי | 585 |

נתוני מכירות
------------

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,200,000 |
| בלגיה (BEA) | פלטינה | 50,000 |
| בריטניה (BPI) | זהב | 400,000 |
| גרמניה (BVMI) | פלטינה | 500,000 |
| ניו זילנד (RMNZ) | זהב | 5,000 |
| צרפת (SNEP) | זהב | 300,000 |
| שווייץ (IFPI Switzerland) | זהב | 25,000 |
| סיכום |
| בכל העולם | — | 5,000,000 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 11 במאי 1999 | תקליטור | וורק |  |
| גרמניה | 2 ביוני 1999 | קולומביה |  |
| הממלכה המאוחדת | 21 ביוני 1999 |  |

קישורים חיצוניים
----------------

* מידע על היצירה "If You Had My Love" באתר מיוזיק בריינז
* גרסאות נוספות ל"If You Had My Love" באתר SecondHandSongs

הערות שוליים
------------

1. ↑  *If You Had My Love / No Me Ames*, 1999-05-11, נבדק ב-2018-04-04
2. ↑  Index, www.mediatraffic.de
3. ↑  "Jennifer Lopez Chart History". *Billboard*. נבדק ב-2017-12-03.
4. ↑  "Jennifer Lopez: 'Dance Again... The Hits' review". *Digital Spy* (באנגלית). 2012-07-23. נבדק ב-2018-04-04.
5. 1 2 3 4  Nielsen Business Media Inc, **Billboard**, Nielsen Business Media, Inc. 1999-08-07. (באנגלית)
6. ↑  "38 Vintage VMA Pics That Will Give You Life". *E! Online* (באנגלית אמריקאית). נבדק ב-2018-04-04.
7. ↑  1999 Billboard Music Awards | DigitalHit.com, www.digitalhit.com
8. ↑  *VH1/Vogue Fashion Awards*, 1999-12-05, נבדק ב-2018-04-04
9. ↑  Jennifer Lopez Average Setlists of tour: Dance Again World Tour | setlist.fm, www.setlist.fm
10. ↑  Jennifer Lopez Average Setlists of tour: Jennifer Lopez: All I Have | setlist.fm, www.setlist.fm
11. 1 2  Peter Vincent, Jennifer Lopez on being J.Lo: Hard times made me what I am, The Sydney Morning Herald, ‏2014-06-27 (באנגלית)
12. ↑  Nielsen Business Media Inc, **Billboard**, Nielsen Business Media, Inc. 2007-02-03. (באנגלית)
13. ↑  Hern Mrquez, **Latin Sensations**, Twenty-First Century Books, 2001-01-01. (באנגלית)
14. ↑  Jennifer Lopez, Biography (באנגלית)
15. ↑  Nielsen Business Media Inc, **Billboard**, Nielsen Business Media, Inc. 1999-07-31. (באנגלית)
16. ↑  "Michael Jackson Almost Recorded Jennifer Lopez's "If You Had My Love" & Other Insights From 'Xscape Origins' Author Damien Shields". *idolator* (באנגלית אמריקאית). 2015-06-03. נבדק ב-2018-04-04.
17. 1 2 3  This Producer Took Jennifer Lopez, The Actress, to J. Lo, Global Music Superstar, LATINA (באנגלית)
18. ↑  If You Had My Love by Jennifer Lopez Songfacts, www.songfacts.com (באנגלית)
19. 1 2  "Michael Jackson Almost Recorded Jennifer Lopez's "If You Had My Love" & Other Insights From 'Xscape Origins' Author Damien Shields". *idolator* (באנגלית אמריקאית). 2015-06-03. נבדק ב-2018-04-04.
20. 1 2  mix1041.cbslocal.com (ארכיון)
21. 1 2  Chante Moore Says Jennifer Lopez Stole Her Song - Singersroom.com, singersroom.com (באנגלית)
22. 1 2  "If You Had My Love". *EW.com* (באנגלית). נבדק ב-2018-04-04.
23. 1 2  On the 6 - Jennifer Lopez | Songs, Reviews, Credits | AllMusic, AllMusic
24. ↑  Michael Cragg, BBC - Music - Review of Jennifer Lopez - Dance Again...The Hits (באנגלית)
25. ↑  "J.Lo Contemplates 'Love' (And Love?) Through The Years". *MTV News* (באנגלית). נבדק ב-2018-04-04.
26. 1 2  Jennifer Lopez, **True Love**, Penguin, 2014-11-04. (באנגלית)
27. ↑  "Jennifer Lopez Questioned Love On Album Before Split". *MTV News* (באנגלית). נבדק ב-2018-04-04.
28. ↑  Nielsen Business Media Inc, **Billboard**, Nielsen Business Media, Inc. 2000-01-08. (באנגלית)
29. 1 2  "Jennifer Lopez's If You Had My Love is 16 years old!" (באנגלית). נבדק ב-2018-04-04.
30. ↑  Nielsen Business Media Inc, **Billboard**, Nielsen Business Media, Inc. 1999-05-22. (באנגלית)
31. 1 2  Nielsen Business Media Inc, **Billboard**, Nielsen Business Media, Inc. 1999-05-29. (באנגלית)
32. ↑  Nielsen Business Media Inc, **Billboard**, Nielsen Business Media, Inc. 1999-06-05. (באנגלית)
33. 1 2 3  Nielsen Business Media Inc, **Billboard**, Nielsen Business Media, Inc. 1999-06-12. (באנגלית)
34. ↑  "Jennifer Lopez Eyes New Film Roles". *MTV News* (באנגלית). נבדק ב-2018-04-04.
35. ↑  "This Week in Billboard Chart History: In 1991, Gloria Estefan's 'Coming Out of the Dark' Topped the Hot 100". *Billboard*. נבדק ב-2018-04-04.
36. ↑  Nielsen Business Media Inc, **Billboard**, Nielsen Business Media, Inc. 1999-06-19. (באנגלית)
37. ↑  Canoe, Canoe (באנגלית) (ארכיון)
38. ↑  Nielsen Business Media Inc, **Billboard**, Nielsen Business Media, Inc. 2000-08-19. (באנגלית)
39. ↑  Nielsen Business Media Inc, **Billboard**, Nielsen Business Media, Inc. 1999-09-11. (באנגלית)
40. 1 2  "Jennifer Lopez". *Billboard*. נבדק ב-2018-04-04.
41. 1 2  Nielsen Business Media Inc, **Billboard**, Nielsen Business Media, Inc. 2000-01-22. (באנגלית)
42. ↑  "Summer Songs 1958-2016: The Top 10 Tunes of Each Summer". *Billboard*. נבדק ב-2018-04-04.
43. 1 2  "These are officially Jennifer Lopez's biggest songs in the UK" (באנגלית). נבדק ב-2018-04-04.
44. ↑  Steffen Hung, australian-charts.com - Jennifer Lopez - If You Had My Love, www.australian-charts.com
45. ↑  ARIA Charts - Accreditations - 1999 Singles, www.aria.com.au (באנגלית)
46. ↑  Steffen Hung, charts.org.nz - Jennifer Lopez - If You Had My Love, www.charts.org.nz
47. ↑  WebCite query result, www.webcitation.org (באנגלית)
48. ↑  Steffen Hung, Jennifer Lopez - If You Had My Love, hitparade.ch
49. ↑  Musiikkituottajat - Tilastot - Suomen virallinen lista - Artistit, www.ifpi.fi (בפינית)
50. ↑  Disque en France, ‏2011-08-28
51. ↑  Bundesverband Musikindustrie, BVMI | Datenbank, www.musikindustrie.de (בגרמנית)
52. ↑  RIANZ, ‏2009-03-09
53. ↑  The Official Swiss Charts and Music Community, ‏2011-06-13
54. ↑  "1000 No. 1s: Watch Jennifer Lopez Chat About Topping The Hot 100". *Billboard*. נבדק ב-2018-04-04.
55. 1 2  MORALES, ED (1999-05-30). "It's Not La Vida Loca to Her". *Los Angeles Times* (באנגלית אמריקאית). ISSN 0458-3035. נבדק ב-2018-04-04.
56. 1 2  "17 Years Ago, Jennifer Lopez Officially Arrived 'On the 6' With 'If You Had My Love'". *Billboard*. נבדק ב-2018-04-04.
57. 1 2  "17 Years Ago, Jennifer Lopez Officially Arrived 'On the 6' With 'If You Had My Love'". *Billboard*. נבדק ב-2018-04-04.
58. ↑  Nielsen Business Media Inc, **Billboard**, Nielsen Business Media, Inc. 1999-08-07. (באנגלית)
59. ↑  Nielsen Business Media Inc, **Billboard**, Nielsen Business Media, Inc. 1999-05-22. (באנגלית)
60. ↑  "EXCLUSIVE: Adam Rodriguez on His Halloween Costume, Being Single, and More!". *LATINA* (באנגלית). נבדק ב-2018-04-04.
61. 1 2  "A Guide to Jennifer Lopez's Sizzling Music Video Style". *BET.com*. נבדק ב-2018-04-04.
62. ↑  "We Ranked Every Single One of J.Lo's Music Video Outfits". *LATINA* (באנגלית). נבדק ב-2018-04-04.
63. ↑  "J.Lo's 13 Sexiest Music Video Outfits, Ranked". *Cosmopolitan* (באנגלית אמריקאית). 2015-04-20. נבדק ב-2018-04-04.
64. ↑  Waller, Phoebe. "J. Lo's Music Video Hairstyles Ranked". *Bustle* (באנגלית). נבדק ב-2018-04-04.
65. 1 2 3 4 5 6 7  Lisa Nakamura, **Digitizing Race: Visual Cultures of the Internet**, U of Minnesota Press, 2008. (באנגלית)
66. 1 2 3  Great Tech Moments in Music Video HistoryJennifer Lopez - "If You Had My Love" (1999), Complex (באנגלית)
67. 1 2  "Billboard - Music Charts, News, Photos & Video". *Billboard*. נבדק ב-2018-04-04.
68. ↑  Mary Beltrán, **Latina/o Stars in U.S. Eyes: The Making and Meanings of Film and TV Stardom**, University of Illinois Press, 2009. (באנגלית)
69. ↑  "If You Had My Love" Vibe, www.vibe.com
70. ↑  Nielsen Business Media Inc, **Billboard**, Nielsen Business Media, Inc. 1999-08-07. (באנגלית)
71. ↑  "Jennifer Lopez's 'On the 6' Turns 15: Backtracking". *idolator* (באנגלית אמריקאית). 2014-06-02. נבדק ב-2018-04-04.
72. ↑  The wetter the better! Pop stars' sexiest music video shower scenes, thefix.nine.com.au (באנגלית)
73. 1 2  Henry Keazor, Thorsten Wübbena, **Rewind, Play, Fast Forward: The Past, Present and Future of the Music Video**, transcript Verlag, 2015-07. (באנגלית)
74. ↑  Donelan, Loretta. "Has J.Lo Really Never Met Mariah Carey?". *Bustle* (באנגלית). נבדק ב-2018-04-04.
75. ↑  Blockbuster, Star-Studded Excitement of Fifth Annual Blockbuster Entertainment Awards(R) Featured at www.blockbuster.com, www.prnewswire.com (באנגלית)
76. ↑  CNN International - Breaking News, US News, World News and Video, CNN
77. ↑  Rent Movies and TV Shows on DVD and Blu-ray - DVD Netflix, dvd.netflix.com
78. ↑  Wiltz, Teresa (2007-10-08). "No Fire in J-Lo's Belly (Was There No Room?)" (באנגלית אמריקאית). ISSN 0190-8286. נבדק ב-2018-04-04.
79. ↑  "Hubby steals the J.Lo show". *tribunedigital-orlandosentinel* (באנגלית). נבדק ב-2018-04-04.
80. ↑  "Concert Review: Jennifer Lopez at Mohegan Sun". *tribunedigital-thecourant* (באנגלית). נבדק ב-2018-04-04.
81. ↑  "Jennifer Lopez cries onstage during Connecticut concert: Watch the video". *EW.com* (באנגלית). נבדק ב-2018-04-04.
82. ↑  "Jennifer Lopez, Enrique Iglesias Go Glam in Atlantic City: Concert Review". *The Hollywood Reporter* (באנגלית). נבדק ב-2018-04-04.
83. ↑  "Adelaide goes loco for J-Lo". *NewsComAu*. נבדק ב-2018-04-04.
84. ↑  Reporter, Marwa Hamad, Staff (2014-03-30). "Jennifer Lopez knocks it out of the park at Dubai World Cup". *GulfNews*. נבדק ב-2018-04-04.
85. ↑  "Jennifer Lopez Is the Ultimate Showgirl in All I Have Las Vegas Residency: Live Review". *Billboard*. נבדק ב-2018-04-04.
86. ↑  Gerrick D. Kennedy, Jennifer Lopez gives all she's got -- and more -- in Vegas, latimes.com
87. ↑  "J. Lo The Improbable: A Career Retrospective". *Vibe*. 2014-03-27. נבדק ב-2018-04-04.
88. ↑  "Jennifer Lopez The Crossover Dream Comes True". *BMI.com* (באנגלית). 1999-10-31. נבדק ב-2018-04-04.
89. ↑  "On The 6 -- Jennifer Lopez". *tribunedigital-thecourant* (באנגלית). נבדק ב-2018-04-04.
90. ↑  Hern Mrquez, **Latin Sensations**, Twenty-First Century Books, 2001-01-01. (באנגלית)
91. ↑  Poison (2017-05-12), *Drake - Teenage Fever*, נבדק ב-2018-04-04
92. ↑  Drake Samples a Classic by Jennifer Lopez on "Teenage Fever", Complex (באנגלית)
93. ↑  Britney pierce (2012-08-14), *Britney Spears - Live At Billboard Music Awards 1999*, נבדק ב-2018-04-04
94. ↑  "21 Photos From The 1999 Teen Choice Awards That Will Make You Wish You Had A Time Machine". *BuzzFeed* (באנגלית). נבדק ב-2018-04-04.
95. ↑  *1999 MTV Video Music Awards*, 1999-09-09, נבדק ב-2018-04-04
96. ↑  VMA 1999 - MTV Video Music Awards - MTV, MTV
97. ↑  *2000 ALMA Awards*, נבדק ב-2018-04-04
98. ↑  המצעד השנתי הלועזי לשנת 1999, מתוך ארכיון המצעדים באתר גלגלצ
99. ↑  ARIA Charts - Accreditations - 1999 Singles, www.aria.com.au (באנגלית)
100. ↑  "Gold & Platinum - RIAA". *RIAA* (באנגלית אמריקאית). נבדק ב-2018-03-30.
101. ↑  ULTRATOP, www.ultratop.be
102. ↑  www.bpi.co.uk
103. ↑  Bundesverband Musikindustrie, BVMI | Datenbank, www.musikindustrie.de (בגרמנית)
104. ↑  Vodafone New Zealand Music Awards, rianz.org.nz (באנגלית)
105. ↑  "Les Certifications - SNEP". *SNEP* (בצרפתית). 2013-11-01. אורכב מ-המקור ב-2018-03-30. נבדק ב-2018-03-30.
106. ↑  Histoire d'un tube : "If You Had My Love" de Jennifer Lopez fête ses 16 ans, ‏2017-07-13
107. ↑  www.swisscharts.com
108. ↑  *If You Had My Love / No Me Ames*, 1999-05-11, נבדק ב-2018-01-25
109. ↑  *If You Had My Love*, 1999-06-02, נבדק ב-2018-01-25
110. ↑  *If You Had My Love*, 1999-06-21, נבדק ב-2018-01-25

| ג'ניפר לופז |
| --- |
| פרסים ומועמדויות • דיסקוגרפיה • פילמוגרפיה • שירים • וידאוגרפיה • הופעות חיות |
| אלבומי אולפן | *On the 6* • *J.Lo* • *This Is Me... Then* • *Rebirth* • *Como Ama una Mujer* • *Brave* • *Love?* • *A.K.A.* • *This Is Me... Now* |
| פסקולים | *Marry Me* |
| אלבומי אוסף | *J to tha L–O! The Remixes* • *Dance Again... The Hits* |
| מיני-אלבומים | *The Reel Me* |
| אלבומי וידאו | *Jennifer Lopez: Feelin' So Good* • *Jennifer Lopez: Let's Get Loud* • *The Reel Me* |
| קונצרטים וסיבובי הופעות | Let's Get Loud • Jennifer Lopez and Marc Anthony en Concierto • Dance Again World Tour • Enrique Iglesias & Jennifer Lopez Tour • ¡Q'Viva! The Chosen Live • Jennifer Lopez: All I Have • It's My Party Tour • Super Bowl LIV halftime show • This Is Me... Now: The Tour |
| מותגי הלבשה | ג'יי.לו מאת ג'ניפר לופז • האוסף של ג'ניפר לופז • טיאולג'י |
| ספרים | "אהבת אמת" |
| בשמים | זוהר מאת ג'יילו (2002) • עדיין ג'ניפר לופז • אהבה וזוהר • זוהר מאת ג'יילו (2012) |
| חברות | קרן משפחת לופז • ניויוריקן פרודקשנס • ויוה מוביל |
| ערכים קשורים | בניפר • "ג'ניפר לופז: מחצית" • "ג'ניפר לופז מציגה: איך אישה אוהבת" • לינדה לופז • נובו TV • שמלת ורסצ'ה ירוקה של ג'ניפר לופז • Fat Butt and Pancake Head |

| ג'ניפר לופז – סינגלים |
| --- |
| *On the 6* | "If You Had My Love" • "No Me Ames" • "Waiting for Tonight" • "Feelin' So Good" • "Let's Get Loud" |
| *J.Lo* | "Love Don't Cost a Thing" • "Play" • "Ain't It Funny" • "I'm Real" • "Cariño" |
| *J to tha L–O! The Remixes* | "Ain't It Funny (Murder Remix)" • "Alive" • "I'm Gonna Be Alright (Track Masters Remix)" |
| *This Is Me... Then* | "Jenny from the Block" • "All I Have" • "I'm Glad" • "Baby I Love U!" |
| *Rebirth* | "Get Right" • "Hold You Down" |
| *Como Ama una Mujer* | "Qué Hiciste" • "Me Haces Falta" |
| *Brave* | "Do It Well" • "Hold It Don't Drop It" |
| *?Love* | "Good Hit" • "On the Floor" • "I'm Into You" • "(What Is) Love?" • "Papi" |
| *Dance Again... The Hits* | "Dance Again" • "Goin' In" |
| *A.K.A.* | "Girls" • "Same Girl" • "I Luh Ya Papi" • "First Love" • "Booty" |
| *Marry Me* | "Pa Ti (For You)" • "On My Way" • "Marry Me" |
| *This Is Me... Now* | "Can't Get Enough" |
| השתתפות בסינגלים | "Control Myself" • "El Ultimo Adios (The Last Goodbye)" • "This Boy's Fire" • "T.H.E. (The Hardest Ever)" • "Follow the Leader" • "Sweet Spot" • "Adrenalina" • "We Are One (Ole Ola)" • "Back It Up" • "Try Me" • "Hands" |
| סינגלים אחרים | "Fresh Out the Oven" • "Louboutins" • "Live It Up" • "A Selena Tribute" • "Feel the Light" • "Ain't Your Mama" • "Love Make the World Go Round" • "Olvídame y Pega la Vuelta" • "Chegaste" • "Almost Like Praying" • "Ni Tú Ni Yo" • "Amor, Amor, Amor" • "Us" • "Se Acabó el Amor" • "El Anillo" • "Dinero" • "Te Guste" • "Limitless" • "Medicine" • "Baila Conmigo" • "Lonely" • "In the Morning" • "Cambia el Paso" |

|  |  |  |
| --- | --- | --- |
| **הקודם**: | **פרס בחירת הנוער לשיר הנבחר של הקיץ** 1999 | **2000**:**"It's Gonna Be Me" – אן סינק** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 473c77ed-1c1b-45f2-b7c7-788b0df5e7ba

 |